THAI คาดผลงาน Q2-Q3/58 ไม่ขาดทุน อัดโปรทุกเดือน-เพิ่มยอดออนไลน์
THAI คาดผลงาน Q2-Q3/58 ไม่ขาดทุน อัดโปรทุกเดือน-เพิ่มยอดออนไลน์
18 พ.ค. 2558

เรืออากาศโทสุรพล อิศรางกูร ณ อยุธยา รองกรรมการผู้อำนวยการใหญ่สายการพาณิชย์ บริษัท การบินไทย จำกัด (มหาชน) หรือ THAI เปิดเผยว่า ในไตรมาส 2 และไตรมาส 3 ปีนี้คาดว่าจะไม่ขาดทุน แม้ว่าจะเป็นช่วงนอกฤดูกาลท่องเที่ยว(Low season)เพราะราคาน้ำมันที่ยังอยู่ระดับต่ำช่วยให้ต้นทุนได้แล้ว
รวมถึงบริษัทมีแผนออกโปรโมชั่นถี่มากขึ้นทุกเดือนเพื่อดึงดูดผู้โดยสาร โดยเฉพาะเส้นทางบินไปจีน ญี่ปุ่น และอินเดีย ซึ่งยังเป็นที่นิยม และสามารถทำรายได้ดี แต่ก็ยังกังวลเรื่องค่าเงินที่นอกเหนือการควบคุม โดยค่าเงินยูโรอ่อนค่าไป 15% อย่างไรก็ดี เงินบาทอ่อนค่าบริษัทจะได้เปรียบ
ทั้งนี้ คาดว่าอัตราส่วนบรรทุกผู้โดยสาร(Cabin Factor)ในไตรมาส 2/58 น่าจะอยู่ประมาณ 68-70% ดีกว่าในไตรมาสเดียวกันของปีก่อนที่มี Cabin Factor อยู่ประมาณ 60% ซึ่งต่ำมากเพราะอยู่ในชี่วงเกิดรัฐประหารและใช้กฎอัยการศึก
อย่างไรก็ดี ยอมรับว่าตลาดยุโรปยังไม่ค่อยดีจากที่เศรษฐกิจชะลอตัวทำให้การเดินทางไม่ค่อยดี แต่เศรษฐกิจในยุโรปยังดูดีกว่าเดิมและคาดว่าจะฟื้นตัวได้ในไม่ช้า 